Dono Productions kinokompaniyasi navbatdagi yirik kino loyihaga qo‘l urdi. Joriy yilning 12 mayidan ishchi nomi “Maftuningman-2” bo‘lgan filmni suratga olish ishlari boshlandi. 2016 yilning yoz oylarida “Maftuningman-2” filmiga kasting e’lon qilingan va aktyorlar tanlovi butun mamlakat bo‘ylab, har bir viloyat markazida tashkil etilgan edi. Kastingda jami 2 000 nafar nomzod qatnashgan. Kasting o‘tkazilgani haqida axborot lavhalari: Aktyorlik mahoratini isbotlay olgan nomzodlar filmda ishtirok etmoqda. Suratga olish ishlari respublika bo‘ylab amalga oshiriladi. Postanovkachi rejissyor – Abduvohid G‘aniyev. Quyida 12-17 may kunlari Boysunda bo‘lib o‘tgan suratga olish jarayonlaridan kadrlar havola etilmoqda.